title: Deċiżjoni tal-Kunsill (PESK) 2015/800 tal-21 ta' Mejju 2015 li temenda u testendi d-Deċiżjoni 2013/233/PESK dwar il-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya)

text:
               22.5.2015

               MT

               Il-Ġurnal Uffiċjali tal-Unjoni Ewropea

               L 127/22

         DEĊIŻJONI TAL-KUNSILL (PESK) 2015/800
   tal-21 ta' Mejju 2015
   li temenda u testendi d-Deċiżjoni 2013/233/PESK dwar il-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 28, l-Artikolu 42(4) u l-Artikolu 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fit-22 ta' Mejju 2013, il-Kunsill adotta d-Deċiżjoni 2013/233/PESK (1) li tistabbilixxi l-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya). Id-Deċiżjoni 2013/233/PESK tiskadi fil-21 ta' Mejju 2015.

               (2)

               Fl-20 ta' Mejju 2014, il-Kunsill adotta d-Deċiżjoni 2014/294/PESK (2) li temenda d-Deċiżjoni 2013/233/PESK u li tipprevedi ammont ta' referenza finanzjarja għall-perijodu sal-21 ta' Mejju 2015.

               (3)

               Konsegwentement għas-sitwazzjoni fir-rigward tas-sigurtà u tal-politika fil-Libja, il-persunal tal-EUBAM Libya ġew rilokati u ridotti fin-numru fl-aħħar tal-2014 għal kapaċità limitata, b'kontinwazzjoni ta' riduzzjoni oħra fl-2015. Konsegwentement għar-reviżjoni strateġika tal-EUBAM Libya, il-Kumitat ta' Politika u Sigurtà (KPS) iddeċieda li l-istatus trattenut tal-Missjoni għandu jinżamm u li l-Missjoni għandha tiġi estiża għal perijodu ulterjuri ta' sitt xhur, sal-21 ta' Novembru 2015.

               (4)

               Id-Deċiżjoni 2013/233/PESK għandha għalhekk tiġi emendata kif meħtieġ.

               (5)

               L-EUBAM Libya ser titmexxa fil-kuntest ta' sitwazzjoni li tista' tiddeterjora u li tista' tostakola l-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2013/233/PESK hija emendata kif ġej:

               (1)

               jitħassar il-paragrafu 4 mill-Artikolu 4.

               (2)

               l-Artikolu 6 huwa emendat kif ġej:

                           (a)

                           jiddaħħal il-paragrafu li ġej:
                           “1a.   Il-Kap tal-Missjoni għandu jkun ir-rappreżentant tal-EUBAM Libya fil-qasam ta' responsabbiltà tagħha. Il-Kap tal-Missjoni jista' jiddelega kompiti ta' ġestjoni fir-rigward ta' kwistjonijiet relatati mal-persunal u dawk finanzjarji lil membri tal-persunal tal-EUBAM Libya taħt ir-responsabbiltà ġenerali tiegħu.”;

                           (b)

                           jitħassru l-paragrafi 4 u 8;

               (3)

               fl-Artikolu 7, il-paragrafu 5 huwa sostitwit b'dan li ġej:
               “5.   Il-kondizzjonijiet tal-impjieg u d-drittijiet u l-obbligi tal-persunal internazzjonali u lokali għandhom jiġu stabbiliti fil-kuntratti li għandhom jiġu konklużi bejn l-EUBAM Libya u l-membru tal-persunal ikkonċernat.”;

               (4)

               jiddaħħal l-Artikolu li ġej:
               “Artikolu 12a
               Arranġamenti legali
               EUBAM Libya għandu jkollha l-kapaċità li takkwista servizzi u provvisti, tidħol f'kuntratti u arranġamenti amministrattivi, timpjega persunal, ikollha kontijiet bankarji, takkwista u tiddisponi minn assi u twettaq l-obbligi tagħha, u li tkun parti fi proċeduri legali, kif meħtieġ sabiex timplimenta din id-Deċiżjoni.”;

               (5)

               l-Artikolu 13 huwa sostitwit b'dan li ġej:
               “Artikolu 13
               Arranġamenti finanzjarji
               1.   L-ammont ta' referenza finanzjarja maħsub biex ikopri n-nefqa relatata mal-EUBAM Libya għall-perijodu mit-22 ta' Mejju 2013 sal-21 ta' Mejju 2014 għandu jkun ta' EUR 30 300 000.
               L-ammont ta' referenza finanzjarja maħsub biex ikopri n-nefqa relatata mal-EUBAM Libya għall-perijodu mit-22 ta' Mejju 2014 sal-21 ta' Novembru 2015 għandu jkun ta' EUR 26 200 000.
               2.   In-nefqa kollha għandha tiġi amministrata f'konformità mar-regoli u l-proċeduri applikabbli għall-baġit ġenerali tal-Unjoni. Il-parteċipazzjoni ta' persuni fiżiċi u ġuridiċi fl-għoti ta' kuntratti ta' akkwist mill-EUBAM Libya għandha tkun miftuħa mingħajr limitazzjonijiet. Minbarra dan, m'għandha tapplika l-ebda regola ta' oriġini għall-prodotti mixtrija mill-EUBAM Libya. Soġġett għal approvazzjoni tal-Kummissjoni, il-Missjoni tista' tikkonkludi arranġamenti tekniċi ma' Stati Membri, l-Istat ospitanti, Stati terzi parteċipanti u atturi internazzjonali oħra fir-rigward tal-provvista ta' tagħmir, servizzi u siti lill-EUBAM Libya.
               3.   L-EUBAM Libya għandha tkun responsabbli għall-implimentazzjoni tal-baġit tal-Missjoni. Għal dak il-għan, l-EUBAM Libya għandha tiffirma ftehim mal-Kummissjoni.
               4.   Mingħajr preġudizzju għad-dispożizzjonijiet dwar l-istatus tal-EUBAM Libya u l-persunal tagħha, l-EUBAM Libya għandha tkun responsabbli għal kwalunkwe pretensjoni u obbligu li jirriżultaw mill-implimentazzjoni tal-mandat, b'bidu mill-22 ta' Mejju 2015, bl-eċċezzjoni ta' kwalunkwe pretensjoni relatata ma' kondotta ħażina serja mill-Kap tal-Missjoni, li għaliha l-Kap tal-Missjoni għandu jġorr ir-responsabbiltà.
               5.   L-implimentazzjoni tal-arranġamenti finanzjarji għandha tkun mingħajr preġudizzju għal-linja ta' kmand kif previst fl-Artikoli 4, 5 u 6 u r-rekwiżiti operazzjonali tal-EUBAM Libya, inklużi l-kompatibbiltà tat-tagħmir u l-interoperabbiltà tat-timijiet tagħha.
               6.   In-nefqa għandha tkun eliġibbli mid-data tal-iffirmar tal-ftehim imsemmi fil-paragrafu 3.”;

               (6)

               jiddaħħal l-Artikolu li ġej:
               “Artikolu 13a
               Ċellula ta' Proġetti
               1.   L-EUBAM Libya għandu jkollha Ċellula ta' Proġetti għall-identifikazzjoni u l-implimentazzjoni tal-proġetti li huma konsistenti mal-objettivi tal-Missjoni u tikkontribwixxi għat-twettiq tal-mandat. L-EUBAM Libya għandha, kif meħtieġ, tiffaċilita u tagħti pariri dwar proġetti, implimentati mill-Istati Membri u minn Stati terzi, taħt ir-responsabbiltà tagħhom f'oqsma relatati mal-EUBAM Libya u b'appoġġ għall-għanijiet tagħha.
               2.   Soġġett għall-paragrafu 3, l-EUBAM Libya għandha tkun awtorizzata li tuża l-kontribuzzjonijiet finanzjarji mill-Istati Membri jew Stati terzi għall-implimentazzjoni ta' proġetti identifikati li jissupplimentaw b'mod konsistenti azzjonijiet oħra tal-EUBAM Libya, jekk il-proġetti jkunu:

                           —

                           previsti fid-dikjarazzjoni finanzjarja relatata ma' din id-Deċiżjoni; jew

                           —

                           integrati matul il-mandat permezz ta' emenda fid-dikjarazzjoni finanzjarja fuq talba tal-Kap tal-Missjoni.

                     L-EUBAM Libya għandha tikkonkludi arranġament ma' dawk l-Istati, li jkopri b'mod partikolari l-proċeduri speċifiċi għat-trattament ta' kwalunkwe ilment minn partijiet terzi dwar ħsara kkawżata minħabba atti jew ommissjonijiet mill-EUBAM Libya fl-użu tal-fondi pprovduti minn dawk l-Istati. L-Istati li jikkontribwixxu ma jistgħu fl-ebda ċirkostanza jżommu lill-Unjoni jew lir-RGħ responsabbli għal atti jew ommissjonijiet mill-EUBAM Libya fl-użu tal-fondi pprovduti minn dawk l-Istati.
               3.   Il-kontribuzzjonijiet finanzjarji mill-Istati terzi għaċ-Ċellula ta' Proġetti għandhom ikunu soġġetti għall-aċċettazzjoni mill-KPS.”;

               (7)

               fl-Artikolu 16, it-tieni paragrafu huwa mibdul b'dan li ġej:
               “Hija għandha tapplika sal-21 ta' Novembru 2015.”.
         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mit-22 ta' Mejju 2015.

      Magħmul fi Brussell, il-21 ta' Mejju 2015.

            Għall-Kunsill

            Il-President

         E. RINKĒVIČS

      (1)  Deċiżjoni tal-Kunsill 2013/233/PESK tat-22 ta' Mejju 2013 dwar il-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (ĠU L 138, 24.5.2013, p. 15).

      (2)  Deċiżjoni tal-Kunsill 2014/294/PESK tal-20 ta' Mejju 2014 li temenda d-Deċiżjoni 2013/233/PESK dwar il-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (ĠU L 151, 21.5.2014, p. 24).


title: 2008/216/KE: Deċiżjoni tal-Kunsill tal- 25 ta’ Ġunju 2007 dwar l-iffirmar u l-applikazzjoni provviżorja tal-Ftehim bejn il-Komunità Ewropea u r-Renju Ħaxemita tal-Ġordan dwar ċerti aspetti tas-servizzi ta’ l-ajru

text:
               12.3.2008

               MT

               Il-Ġurnal Uffiċjali ta’ l-Unjoni Ewropea

               L 68/14

         DEĊIŻJONI TAL-KUNSILL
   tal-25 ta’ Ġunju 2007
   dwar l-iffirmar u l-applikazzjoni provviżorja tal-Ftehim bejn il-Komunità Ewropea u r-Renju Ħaxemita tal-Ġordan dwar ċerti aspetti tas-servizzi ta’ l-ajru
   (2008/216/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi il-Komunità Ewropea, u b’mod partikolari l-Artikolu 80(2), flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) tiegħu,
   Wara li kkunsidra l-proposta tal-Kummissjoni,
   Billi:

               (1)

               Fil-5 ta’ Ġunju 2003, il-Kunsill awtorizza lill-Kummissjoni sabiex tiftaħ negozjati ma’ pajjiżi terzi dwar is-sostituzzjoni, permezz ta’ ftehim Komunitarju, ta’ ċerti dispożizzjonijiet fi ftehim bilaterali eżistenti.

               (2)

               F’isem il-Komunità, il-Kummissjoni nnegozjat Ftehim mar-Renju Ħaxemit tal-Ġordan dwar ċerti aspetti tas-servizzi ta’ l-ajru konformement mal-mekkaniżmi u d-direttivi fl-Anness tad-Deċiżjoni tal-Kunsill tal-5 ta’ Ġunju 2003 li tawtorizza lill-Kummissjoni tiftaħ negozjati ma’ pajjiżi terzi dwar is-sostituzzjoni ta’ ċerti dispożizzjonijiet fi ftehim bilaterali eżistenti permezz ta’ ftehim Komunitarju.

               (3)

               Suġġett għall-konklużjoni eventwalment possibbli tiegħu f’data aktar tard, il-Ftehim negozjat mill-Kummissjoni għandu jiġi ffirmat u applikat provviżorjament,

         IDDEĊIEDA KIF ĠEJ:
   Artikolu 1
   L-iffirmar tal-Ftehim bejn il-Komunità Ewropea u r-Renju Ħaxemita tal-Ġordan dwar ċerti aspetti tas-servizzi ta’ l-ajru huwa b’dan approvat f’isem il-Komunità, suġġett għad-Deċiżjoni tal-Kunsill dwar il-konklużjoni ta’ l-imsemmi Ftehim.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat li jinnomina l-persuna jew persuni li jkollhom is-setgħa li jiffirmaw il-Ftehim f’isem il-Komunità suġġett għall-konklużjoni tiegħu.
   Artikolu 3
   Sa meta jidħol fis-seħħ, il-Ftehim għandu jiġi applikat provviżorjament mill-ewwel jum ta’ l-ewwel xahar wara d-data li fiha l-Partijiet jinnotifikaw lil xulxin bit-tlestija tal-proċeduri meħtieġa għal dan il-għan.
   Artikolu 4
   Il-President tal-Kunsill huwa b’dan awtorizzat li jagħmel in-notifika prevista fl-Artikolu 9(2) tal-Ftehim.

      Magħmula fil-Lussemburgu, 25 ta’ Ġunju 2007.

            Għall-Kunsill

            Il-President

         A. SCHAVAN

    ---documentbreak---

               12.3.2008

               MT

               Il-Ġurnal Uffiċjali ta’ l-Unjoni Ewropea

               L 68/15

         FTEHIM
   bejn il-Komunità Ewropea u r-Renju Ħaxemit tal-Ġordan dwar ċerti aspetti tas-servizzi ta’ l-ajru
   IL-KOMUNITÀ EWROPEA,
   minn naħa waħda, u
   IR-RENJU ĦAXEMIT TAL-ĠORDAN,
   min-naħa l-oħra
   (minn hawn ‘il quddiem ‘il-Partijiet’),
   FILWAQT LI JINNUTAW li ġew iffirmati ftehim dwar servizzi bilaterali ta’ l-ajru bejn diversi Stati Membri tal-Komunità Ewropea u r-Renju Ħaxemit tal-Ġordan, li fihom dispożizzjonijiet li jmorru kontra l-liġi tal-Komunità Ewropea,
   FILWAQT LI JINNUTAW li l-Komunità Ewropea għandha l-kompetenza esklussiva fir-rigward ta’ bosta aspetti li jistgħu jiġu inklużi fi ftehim bilaterali ta’ servizzi ta’ l-ajru bejn l-Istati Membri tal-Komunità Ewropea u pajjiżi terzi,
   FILWAQT LI JINNUTAW li, skond il-liġi tal-Komunità Ewropea, it-trasportaturi ta’ l-ajru Komunitarji stabbiliti f’xi wieħed mill-Istati Membri għandhom id-dritt għal aċċess mhux diskriminatorju għar-rotot ta’ l-ajru bejn l-Istati Membri tal-Komunità Ewropea u pajjiżi terzi,
   WARA LI KKUNSIDRAW il-ftehim bejn il-Komunità Ewropea u ċerti pajjiżi terzi li jipprovdu l-possibbiltà għaċ-ċittadini ta’ dawn il-pajjiżi terzi li jiksbu dritt ta’ proprjetà fi trasportaturi ta’ l-ajru mogħtija liċenzja skond il-liġi tal-Komunità Ewropea,
   FILWAQT LI JIRRIKONOXXU li ċerti dispożizzjonijiet tal-ftehim bilaterali għal servizzi ta’ l-ajru bejn Stati Membri tal-Komunità Ewropea u r-Renju Ħaxemit tal-Ġordan, li huma kontra l-liġi tal-Komunità Ewropea, għandhom jinġiebu f’konformità sħiħa magħha sabiex tiġi stabbilita bażi ġuridika tajba għas-servizzi ta’ l-ajru bejn il-Komunità Ewropea u r-Renju Ħaxemit tal-Ġordan u sabiex titħares it-tkomplija ta’ servizzi ta’ l-ajru bħal dawn,
   FILWAQT LI JINNUTAW li, skond il-leġiżlazzjoni Ewropea, il-linji ta’ l-ajru fil-prinċipju ma jistgħux jikkonkludu ftehim li jistgħu jaffettwaw il-kummerċ bejn l-Istati Membri tal-Komunità Ewropea u li jkollhom l-għan jew l-effett li jipprevjenu, jirrestrinġu jew jgħawġu l-kompetizzjoni.
   FILWAQT LI JIRRIKONOXXU li d-dispożizzjonijiet fil-ftehim bilaterali dwar is-servizzi ta’ l-ajru konklużi bejn l-Istati Membri tal-Komunità Ewropea u r-Renju Ħaxemit tal-Ġordan li i) jirrikjedu jew jiffavorixxu l-adozzjoni ta’ ftehim bejn impriżi, deċiżjonijiet minn assoċjazzjonijiet ta’ impriżi jew prattiċi kkonċertati li jipprevjenu, jgħawġu jew jirrestrinġu l-kompetizzjoni bejn operaturi ta’ l-ajru fuq ir-rotot rilevanti. jew (ii) isaħħu l-effetti ta’ kwalunkwe ftehim, deċiżjoni jew prattika kkonċertata tali; jew iii) jiddelegaw lil operaturi ta’ l-ajru jew operaturi ekonomiċi privati oħra r-responsabbiltà għat-teħid ta’ miżuri li jgħawġu, jipprevjenu, jew jirrestrinġu l-kompetizzjoni bejn l-operaturi ta’ l-ajru fuq ir-rotot rilevanti r-regoli tal-kompetizzjoni applikabbli għall-impriżi jistgħu jirrenduhom bla effett,
   FILWAQT LI JINNUTAW li mhuwiex għan tal-Komunità Ewropea, bħala parti minn dawn in-negozjati, li jiżdied il-volum totali ta’ traffiku ta’ l-ajru bejn il-Komunità Ewropea u r-Renju Ħaxemit tal-Ġordan, jew li jiġi affettwat il-bilanċ bejn trasportaturi ta’ l-ajru tal-Komunità u trasportaturi ta’ l-ajru tar-Renju Ħaxemit tal-Ġordan, jew li jiġu nnegozjati emendi lid-dispożizzjonijiet li diġà jeżistu ta’ ftehim bilaterali dwar servizzi ta’ l-ajru dwar drittijiet tat-traffiku.
   FTIEHMU KIF ĠEJ:
   Artikolu 1
   Dispożizzjonijiet Ġenerali
   1.   Għall-finijiet ta’ dan il-Ftehim, l-espressjoni ‘Stati Membri’ tfisser l-Istati Membri tal-Komunità Ewropea.
   2.   Ir-referenzi f’kull ftehim elenkat fl-Anness 1 għai-ċittadini ta’ l-Istat Membru li huwa parti fil-ftehim għandhom jinftiehmu li qed jirriferu għaċ-ċittadini ta’ l-Istati Membri tal-Komunità Ewropea.
   3.   Ir-referenzi f’kull ftehim elenkat fl-Anness 1 għat-trasportaturi ta’ l-ajru jew linji ta’ l-ajru ta’ l-Istat Membru li huwa parti fil-ftehim għandhom jinftiehmu bħala li qed jirriferu għat-trasportaturi ta’ l-ajru jew linji ta’ l-ajru denominati minn dak l-Istat Membru.
   4.   L-għoti ta’ drittijiet tat-traffiku għandu jkompli jsir permezz ta’ ftehim bilaterali bejn ir-Renju Ħaxemit tal-Ġordan u l-Istati Membri.
   Artikolu 2
   Denominazzjoni minn Stat Membru
   1.   Id-dispożizzjonijiet fil-paragrafi 2 u 3 ta’ dan l-Artikolu għandhom jieħdu post id-dispożizzjonijiet li jikkorrispondu magħhom fl-Artikoli elenkati fl-Anness 2(a) u (b) rispettivament, f’dak li għandu x’jaqsam mad-denominazzjoni ta’ trasportatur ta’ l-ajru mill-Istat Membru kkonċernat, l-awtorizzazzjonijiet u l-permessi mogħtija mir-Renju Ħaxemit tal-Ġordan, u r-rifjut, ir-revoka, is-sospensjoni jew il-limitazzjoni ta’ l-awtorizzazzjonijiet jew permessi tat-trasportatur ta’ l-ajru, rispettivament.
   2.   Malli tirċievi denominazzjoni mingħand Stat Membru, ir-Renju Ħaxemit tal-Ġordan għandu jagħti l-awtorizzazzjonijiet u l-permessi xierqa bl-anqas dewmien proċedurali, bil-kundizzjoni li:

               (i)

               it-trasportatur ta’ l-ajru jkun stabbilit, taħt it-Trattat li jistabbilixxi l-Komunità Ewropea, fit-territorju ta’ l-Istat Membru denominanti u jkollu Liċenzja Operattiva valida skond il-liġi tal-Komunità Ewropea;

               (ii)

               ikun eżerċitat u miżmum il-kontroll regolatorju effettiv tat-trasportatur ta’ l-ajru mill-Istat Membru responsabbli għall-ħruġ taċ-Ċertifikat Operattiv ta’ l-Ajru tiegħu u l-awtorità aeronawtika rilevanti tkun identifikata biċ-ċar fid-denominazzjoni; kif ukoll

               (iii)

               it-trasportatur ta’ l-ajru jkun proprjetà, direttament jew permezz ta’ l-akbar sehem azzjonarju, u kkontrollat effettivament mill-Istati Membri u/jew miċ-ċittadini ta’ l-Istati Membri, jew minn Stati oħra elenkati fl-Anness 3 u/jew miċ-ċittadini ta’ dawn l-Istati l-oħra.

         3.   Ir-Renju Ħaxemit tal-Ġordan jista’ jirrifjuta, jirrevoka, jissospendi jew jillimita l-awtorizzazzjonijiet jew il-permessi ta’ operatur ta’ l-ajru denominat minn Stat Membru fejn:

               (i)

               it-trasportatur ta’ l-ajru ma jkunx stabbilit, taħt it-Trattat li jistabbilixxi l-Komunità Ewropea, fit-territorju ta’ l-Istat Membru denominanti jew ma jkollux Liċenzja Operattiva valida skond il-liġi tal-Komunità Ewropea; jew

               (ii)

               ma jkunx eżerċitat jew miżmum kontroll regolatorju effettiv tat-trasportatur ta’ l-ajru mill-Istat Membru responsabbli għall-ħruġ taċ-Ċertifikat Operattiv ta’ l-Ajru tiegħu, jew l-awtorità ajrunawtika rilevanti ma tkunx identifikata biċ-ċar fid-denominazzjoni; jew

               (iii)

               it-trasportatur ta’ l-ajru ma jkunx proprjetà u effettivament ikkontrollat direttament jew permezz ta’ l-akbar sehem azzjonarju mill-Istati Membri u/jew miċ-ċittadini ta’ l-Istati Membri, jew minn Stati oħra elenkati fl-Anness 3 u/jew miċ-ċittadini ta’ dawn l-Istati l-oħra; jew

               (iv)

               it-trasportatur ta’ l-ajru jkun diġà awtorizzat li jopera fl-ambitu ta’ ftehim bilaterali bejn ir-Renju Ħaxemit tal-Ġordan u xi Stat Membru ieħor u billi jeżerċita d-drittijiet tat-traffiku fl-ambitu ta’ dan il-Ftehim fuq rotta li tinkludi punt f’dak l-Istat Membru l-ieħor, dan ikun qed jevita r-restrizzjonijiet fuq id-drittijiet tat-traffiku imposti mill-ftehim bilaterali bejn ir-Renju Ħaxemit tal-Ġordan u dak l-Istat Membru l-ieħor; jew

               (v)

               it-trasportatur ta’ l-ajru denominat ikun fil-pussess ta’ Ċertifikat Operattiv ta’ l-Ajru maħruġ minn Stat Membru u ma jkun hemm l-ebda ftehim bilaterali dwar is-servizzi ta’ l-ajru bejn ir-Renju Ħaxemit tal-Ġordan u dak l-Istat Membru, u d-drittijiet tat-traffiku lejn dak l-Istat Membru jkunu ġew miċħuda lit-trasportatur ta’ l-ajru denominat mir-Renju Ħaxemit tal-Ġordan.

         Waqt li qed jeżerċita d-dritt tiegħu taħt dan il-paragrafu, ir-Renju Ħaxemit tal-Ġordan ma għandux jiddiskrimina bejn it-trasportaturi ta’ l-ajru tal-Komunità abbażi tan-nazzjonalità.
   Artikolu 3
   Drittijiet rigward il-kontroll regolatorju
   1.   Id-dispożizzjonijiet fil-paragrafu 2 ta’ dan l-Artikolu għandhom jikkomplementaw id-dispożizzjonijiet korrispondenti fl-Artikoli elenkati fl-Anness 2 (c).
   2.   Fejn Stat Membru jkun iddenomina trasportatur ta’ l-ajru li l-kontroll regolatorju tiegħu huwa eżerċitat u miżmum minn Stat Membru ieħor, id-drittijiet tar-Renju Ħaxemit tal-Ġordan taħt id-dispożizzjonijiet ta’ sikurezza tal-ftehim bejn l-Istat Membru li ddenomina t-trasportatur ta’ l-ajru u r-Renju Ħaxemit tal-Ġordan għandu japplika bl-istess mod fir-rispett ta’ l-adozzjoni, l-eżerċizzju jew il-manteniment ta’ l-istandards tas-sikurezza mill-Istat Membru l-ieħor u b’rispett ta’ l-awtorizzazzjoni għall-operazzjoni ta’ dik it-trasportatur ta’ l-ajru.
   Artikolu 4
   Tassazzjoni tal-karburant ta’ l-avjazzjoni
   1.   Id-dispożizzjonijiet fil-paragrafu 2 ta’ dan l-Artikolu għandhom jikkomplementaw id-dispożizzjonijiet korrispondenti fl-Artikoli elenkati fl-Anness 2 (d).
   2.   Minkejja kull dispożizzjoni oħra kontra dan, xejn f’kull wieħed mill-ftehim elenkati fl-Anness 2(d) ma għandu jżomm l-Istati Membri milli jimponu, fuq bażi mhux diskriminatorja, taxxi, imposti, dazji, drittijiet jew ħlasijiet fuq karburant li jiġi fornut fit-territorju tagħhom għall-użu f’inġenju ta’ l-ajru ta’ trasportatur ta’ l-ajru denominat tar-Renju Ħaxemit tal-Ġordan li jopera bejn punt fit-territorju ta’ dak l-Istat Membru u punt ieħor fit-territorju ta’ dak l-Istat Membru jew fit-territorju ta’ Stat Membru ieħor.
   Artikolu 5
   It-tariffi għall-ġarr fi ħdan il-Komunità Ewropea
   1.   Id-dispożizzjonijiet fil-paragrafu 2 ta’ dan l-Artikolu għandhom jikkomplementaw l-Artikoli elenkati fl-Anness 2 (e).
   2.   It-tariffi li jintalbu mit-trasportatur(i) ta’ l-ajru denominat/i mir-Renju Ħaxemit tal-Ġordan permezz ta’ ftehim elenkat fl-Anness 1 li fih dispożizzjoni elenkata fl-Anness 2(e) għal ġarr li jseħħ kollu kemm hu fi ħdan il-Komunità Ewropea għandhom ikunu suġġetti għal-liġi tal-Komunità Ewropea.
   Artikolu 6
   Il-kompatibbiltà mar-regoli tal-kompetizzjoni
   1.   Minkejja kull dispożizzjoni għall-kuntrarju, xejn f’kull wieħed mill-ftehim elenkati fl-Anness I ma għandu (i) jiffavorixxi l-adozzjoni ta’ ftehim bejn impriżi, deċiżjonijiet minn assoċjazzjonijiet ta’ impriżi jew prattiki miftiehma li jipprevjenu jew jgħawġu l-kompetizzjoni; (ii) isaħħaħ l-effetti ta’ kwalunkwe ftehim, deċiżjoni jew prattika miftiehma bħal dan; jew (iii) jiddelega lill-operaturi ekonomiċi privati r-responsabbiltà għat-teħid ta’ miżuri li jipprevjenu, jgħawġu jew jirrestrinġu l-kompetizzjoni.
   2.   Id-dispożizzjonijiet fil-ftehim elenkati fl-Anness I li mhumiex kompatibbli mal-paragrafu 1 ta’ dan l-Artikolu ma għandhomx jiġu applikati.
   Artikolu 7
   Annessi ta’ dan il-Ftehim
   L-Annessi ta’ dan il-Ftehim se jiffurmaw parti integrali minnu.
   Artikolu 8
   Reviżjonijiet jew emendament
   Il-Partijiet jistgħu, f’kull ħin, jirrivedu jew jemendaw dan il-Ftehim b’kunsens reċiproku.
   Artikolu 9
   Id-dħul fis-seħħ u l-applikazzjoni provviżorja
   1.   Dan il-Ftehim għandu jidħol fis-seħħ meta l-Partijiet ikunu nnotifikaw lil xulxin bil-miktub li l-proċeduri interni rispettivi meħtieġa għad-dħul fis-seħħ tiegħu ikunu ġew kompluti.
   2.   Minkejja l-paragrafu 1, il-Partijiet jaqblu li japplikaw dan il-Ftehim provviżorjament mill-ewwel jum ta’ l-ewwel xahar wara d-data li fiha l-Partijiet ikunu nnotifikaw lil xulxin li l-proċeduri kollha meħtieġa għal dan il-għan ikunu ġew kompluti.
   3.   Ftehim u arranġamenti oħra bejn l-Istati Membri u r-Renju Ħaxemit tal-Ġordan li, fid-data ta’ l-iffirmar ta’ dan il-Ftehim, ma jkunux għadhom daħlu fis-seħħ u ma jkunux qed jiġu applikati provviżorjament huma elenkati fl-Anness 1(b). Il-Ftehim għandu japplika għal kull ftehim u arranġament tali mad-dħul fis-seħħ jew ma’ l-applikazzjoni provviżorja tagħhom.
   Artikolu 10
   Terminazzjoni
   1.   Fil-każ li ftehim elenkat fl-Anness 1 jiġi tterminat, id-dispożizzjonijiet kollha ta’ dan il-Ftehim li għandhom x’jaqsmu mal-ftehim elenkat fl-Anness 1 ikkonċernat għandhom jiġu tterminati fl-istess ħin.
   2.   Fil-każ li l-ftehim kollha elenkati fl-Anness 1 jiġu tterminati, dan il-Ftehim jiġi tterminat fl-istess ħin.

      B’XHIEDA ta’ DAN, il-firmatarji, debitament awtorizzati, iffirmaw dan il-Ftehim.
      Magħmul fi Brussell, duplikatament, fil-ħamsa u għoxrin jum ta’ Frar tas-sena elfejn u tmienja bil-lingwa Bulgara, Ċeka, Daniża, Estona, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Taljana, Ungeriża u Żvediża u Għarbija.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Хашемитското кралство Йордания
         Por el Reino Hachemí de Jordania
         Za Jordánské hášimovské království
         For Det Hashemitiske Kongerige Jordan
         Für das Haschemitische Königreich Jordanien
         Jordaania Hašimiidi Kuningriigi nimel
         Για το Χασεμιτικό Βασίλειο της Ιορδανίας
         For the Hashemite Kingdom of Jordan
         Pour le Royaume hachémite de Jordanie
         Per il Regno Hashemita di Giordania
         Jordānijas Hāšimītu Karalistes vārdā
         Jordanijos Hašimitų Karalystės vardu
         A Jordán Hasimita Királyság részéről
         Għar-Renju Haxemit tal-Ġordan
         Voor het Hasjemitisch Koninkrijk Jordanië
         W imieniu Jordańskiego Królestwa Haszymidzkiego
         Pelo Reino Hachemita da Jordânia
         Pentru Regatul Hașemit al Iordaniei
         Za Jordánske hašimovské královstvo
         Za Hašemitsko kraljevino Jordanijo
         Jordanian hašemiittisen kuningaskunnan puolesta
         För Hashemitiska konungariket Jordanien

   ANNESS 1
   Lista ta’ ftehim imsemmijin fl-Artikolu 1 ta’ dan il-Ftehim

               (a)

               Ftehim dwar servizzi ta’ l-ajru bejn ir-Renju Ħaxemit tal-Ġordan u Stati Membri tal-Komunità Ewropea li, fid-data ta’ l-iffirmar ta’ dan il-Ftehim, kienu ġew konklużi, iffirmati u/jew qed jiġu applikati provviżorjament

                           —

                           Il-Ftehim tat-Trasport bl-Ajru bejn il-Gvern Federali ta’ l-Awstrija u l-Gvern tar-Renju Ħaxemit tal-Ġordan, iffirmat fi Vjenna fis-16 ta’ Ġunju 1976, minn hawn ‘il quddiem “il-Ftehim Ġordan – Awstrija” fl-Anness 2;
                           Emendat bl-Iskambju ta’ Noti tat-23 ta’ Mejju u tat-8 ta’ Lulju 1993;
                           Supplimentat mill-Memorandum Konfidenzjali ta’ Ftehim magħmul f’Amman fid-29 ta’ Ottubru 1997.

                           —

                           Il-Ftehim bejn il-Gvern tar-Renju tal-Belġju u l-Gvern tar-Renju Ħaxemit tal-Ġordan għall-istabbiliment ta’ servizzi ta’ l-ajru bi skeda bejn u lil hinn mit-territorji rispettivi tagħhom, iffirmat f’Amman fid-19 ta’ Ottubru 1960, minn hawn ‘il quddiem “il-Ftehim Ġordan – Belġju” fl-Anness 2;
                           Supplimentat mill-Memorandum Konfidenzjali ta’ Ftehim magħmul f’Amman fil-15 ta’ Settembru 1994.

                           —

                           Il-Ftehim bejn il-Gvern tar-Repubblika tal-Bulgarija u l-Gvern tar-Renju Ħaxemit tal-Ġordan għal servizzi ta’ l-ajru bejn u lil hinn mit-territorji rispettivi tagħhom, iffirmat f’Sofja fil-25 ta’ Awwissu 2001, minn hawn ‘il quddiem “il-Ftehim Ġordan – Bulgarija” fl-Anness 2;

                           —

                           Il-Ftehim bejn il-Gvern tar-Repubblika ta’ Ċipru u l-Gvern tar-Renju Ħaxemit tal-Ġordan għat-trasport bl-ajru kummerċjali bi skeda, iffirmat f’Amman fit-23 ta’ April 1967, minn hawn ‘il quddiem “il-Ftehim Ġordan – Ċipru” fl-Anness 2;

                           —

                           Il-Ftehim bejn il-Gvern tar-Repubblika Ċeka u l-Gvern tar-Renju Ħaxemit tal-Ġordan dwar is-Servizzi ta’ l-Ajru, iffirmat f’Amman fl-20 ta’ Settembru 1997, minn hawn ‘il quddiem “il-Ftehim Ġordan – Repubblika Ċeka” fl-Anness 2;

                           —

                           Il-Ftehim bejn il-Gvern tar-Renju tad-Danimarka u l-Gvern tar-Renju Ħaxemit tal-Ġordan għall-istabbiliment ta’ servizzi ta’ l-ajru bi skeda bejn u lil hinn mit-territorji rispettivi tagħhom, iffirmat f’Amman fis-7 ta’ Diċembru 1961, minn hawn ‘il quddiem “il-Ftehim Ġordan – Danimarka” fl-Anness 2;

                           —

                           Il-Ftehim bejn il-Gvern tar-Repubblika tal-Finlandja u l-Gvern tar-Renju Ħaxemit tal-Ġordan għal servizzi ta’ l-ajru bejn it-territorji rispettivi tagħhom, iffirmat f’Ħelsinki fil-11 ta’ April 1978, minn hawn ‘il quddiem “il-Ftehim Ġordan – Finlandja” fl-Anness 2;

                           —

                           Il-Ftehim bejn ir-Repubblika Franċiża u r-Renju Ħaxemit tal-Ġordan dwar is-Servizzi ta’ l-Ajru, iffirmat f’Amman fit-30 ta’ April 1966, minn hawn ‘il quddiem “il-Ftehim Ġordan – Franza” fl-Anness 2;
                           Supplimentat mill-Memorandum Konfidenzjali ta’ Ftehim magħmul f’Pariġi fis-16 ta’ Novembru 2000.

                           —

                           Il-Ftehim bejn ir-Repubblika Federali tal-Ġermanja u r-Renju Ħaxemit tal-Ġordan dwar it-Trasport bl-Ajru, iffirmat f’Bonn fid-29 ta’ Jannar 1970, kif emendat, minn hawn ‘il quddiem “il-Ftehim Ġordan – Ġermanja” fl-Anness 2.

                           —

                           Il-Ftehim bejn il-Gvern tar-Renju tal-Greċja u l-Gvern tar-Renju Ħaxemit tal-Ġordan dwar is-Servizzi ta’ l-Ajru kummerċjali bi skeda, iffirmat f’Ateni fis-17 ta’ April 1967, minn hawn ‘il quddiem “il-Ftehim Ġordan – Greċja” fl-Anness 2;

                           —

                           Il-Ftehim bejn il-Gvern ta’ l-Irlanda u l-Gvern tar-Renju Ħaxemit tal-Ġordan dwar it-Trasport bl-Ajru, inizjalat fid-19 ta’ Marzu 1998, minn hawn ‘il quddiem “il-Ftehim Ġordan – Irlanda” fl-Anness 2;

                           —

                           Il-Ftehim bejn il-Gvern tar-Repubblika ta’ l-Italja u l-Gvern tar-Renju Ħaxemit tal-Ġordan għall-istabbiliment u l-operat ta’ servizzi ta’ l-ajru bi skeda, iffirmat f’Ruma fit-28 ta’ Marzu 1980, minn hawn ‘il quddiem “il-Ftehim Ġordan – Italja” fl-Anness 2;
                           Għandu jinqara flimkien mal-Memorandum Konfidenzjali ta’ Ftehim tal-25 ta’ Ġunju 1978;
                           Emendat bl-Iskambju ta’ Noti tat-12 ta’ Ġunju u l-11 ta’ Settembru 1996.

                           —

                           Il-Ftehim bejn il-Gvern tal-Gran Dukat tal-Lussemburgu u l-Gvern tar-Renju Ħaxemit tal-Ġordan għall-istabbiliment u l-operat ta’ Servizzi ta’ l-Ajru bi skeda bejn u lil hinn mit-territorji rispettivi tagħhom, iffirmat f’Amman fid-9 ta’ April 1962, minn hawn ‘il quddiem “il-Ftehim Ġordan – Lussemburgu” fl-Anness 2;

                           —

                           L-Abbozz ta’ Ftehim bejn il-Gvern tar-Repubblika ta’ Malta u l-Gvern tar-Renju Ħaxemit tal-Ġordan għas-servizzi ta’ l-ajru bejn u lil hinn mit-territorji rispettivi tagħhom, inizjalat u anness, fil-forma ta’ Anness C, mal-Memorandum ta’ Ftehim magħmul f’Amman fit-28 ta’ Settembru 1999, minn hawn ‘il quddiem “l-Abbozz ta’ Ftehim Ġordan – Malta” fl-Anness 2;

                           —

                           Il-Ftehim bejn il-Gvern tar-Renju ta’ l-Olanda u l-Gvern tar-Renju Ħaxemit tal-Ġordan għall-istabbiliment u l-operat ta’ servizzi ta’ l-ajru bi skeda bejn u lil hinn mit-territorji rispettivi tagħhom iffirmat f’Amman fl-24 ta’ Awwissu 1961, minn hawn ‘il quddiem “il-Ftehim Ġordan – Olanda” fl-Anness 2;

                           —

                           Il-Ftehim bejn il-Gvern tar-Repubblika tal-Polonja u l-Gvern tar-Renju Ħaxemit tal-Ġordan dwar is-Servizzi ta’ l-Ajru, iffirmat f’Amman fit-22 ta’ Novembru 1993, minn hawn ‘il quddiem “il-Ftehim Ġordan – Polonja” fl-Anness 2;

                           —

                           Il-Ftehim bejn il-Gvern tal-Portugall u l-Gvern tar-Renju Ħaxemit tal-Ġordan dwar it-Trasport bl-Ajru, inizjalat u anness mal-Memorandum ta’ Ftehim iffirmat f’Liżbona fid-29 ta’ Jannar 1982, minn hawn ‘il quddiem “l-Abbozz ta’ Ftehim Ġordan – Portugall” fl-Anness 2;

                           —

                           Il-Ftehim bejn il-Gvern tar-Repubblika Soċjalista tar-Rumanija u l-Gvern tar-Renju Ħaxemit tal-Ġordan dwar it-trasport ċivili bl-ajru, iffirmat f’Bukarest fis-17 ta’ Settembru 1975, minn hawn ‘il quddiem “il-Ftehim Ġordan – Rumanija” fl-Anness 2;

                           —

                           Il-Ftehim bejn il-Gvern tar-Renju ta’ Spanja u l-Gvern tar-Renju Ħaxemit tal-Ġordan dwar it-Trasport bl-Ajru, iffirmat f’Madrid fit-18 ta’ Mejju 1977, minn hawn ‘il quddiem “il-Ftehim Ġordan – Spanja” fl-Anness 2;

                           —

                           Il-Ftehim bejn il-Gvern tar-Renju ta’ l-Iżvezja u l-Gvern tar-Renju Ħaxemit tal-Ġordan għall-istabbiliment ta’ servizzi ta’ l-ajru bi skeda bejn u lil hinn mit-territorji rispettivi tagħhom, iffirmat f’Amman fid-9 ta’ Jannar 1961, minn hawn ‘il quddiem “il-Ftehim Ġordan – Żvezja” fl-Anness 2;

                           —

                           Il-Ftehim bejn il-Gvern tar-Renju Unit tal-Gran Brittanja u l-Irlanda ta’ Fuq u l-Gvern tar-Renju Ħaxemit tal-Ġordan għal servizzi ta’ l-ajru bejn u lil hinn mit-territorji rispettivi tagħhom, iffirmat f’Amman fid-9 ta’ Awwissu 1969, minn hawn ‘il quddiem “il-Ftehim Ġordan – Renju Unit” fl-Anness 2;

                           —

                           L-Abbozz ta’ Ftehim bejn il-Gvern tar-Renju Unit tal-Gran Brittanja u l-Irlanda ta’ Fuq u l-Gvern tar-Renju Ħaxemit tal-Ġordan dwar is-Servizzi ta’ l-Ajru, inizjalat u anness, fil-forma ta’ Anness B, mal-Memorandum ta’ Ftehim magħmul f’Amman fit-13 ta’ Lulju 1995, minn hawn ‘il quddiem “l-Abbozz ta’ Ftehim Rivedut Ġordan – Renju Unit” fl-Anness 2;

               (b)

               Ftehim dwar is-servizzi ta’ l-ajru u arranġamenti oħra inizjalati jew iffirmati bejn il-Ġordan u Stati Membri tal-Komunità Ewropea li, dakinhar ta’ l-iffirmar ta’ dan il-Ftehim, kienu għadhom ma daħlux fis-seħħ u mhux qed jiġu applikati provviżorjament.
               [spazju mħolli vojt apposta]

         ANNESS 2
   Lista ta’ Artikoli fil-ftehim elenkati fl-Anness 1 u msemmija fl-Artikoli 2 sa 5 ta’ dan il-Ftehim

               (a)

               Denominazzjoni minn Stat Membru:

                           —

                           L-Artikolu 3 tal-Ftehim Ġordan – Awstrija;

                           —

                           L-Artikolu 2 tal-Ftehim Ġordan – Belġju;

                           —

                           L-Artikolu 3 tal-Ftehim Ġordan – Bulgarija;

                           —

                           L-Artikolu 3 tal-Ftehim Ġordan – Ċipru;

                           —

                           L-Artikolu 3 tal-Ftehim Ġordan – Repubblika Ċeka;

                           —

                           L-Artikolu 2 tal-Ftehim Ġordan – Danimarka;

                           —

                           L-Artikolu 3 tal-Ftehim Ġordan – Finlandja;

                           —

                           L-Artikolu 3 tal-Ftehim Ġordan – Ġermanja;

                           —

                           L-Artikolu 3 tal-Ftehim Ġordan – Greċja;

                           —

                           L-Artikolu 3 tal-Ftehim Ġordan – Irlanda;

                           —

                           L-Artikolu 3 tal-Ftehim Ġordan – Italja;

                           —

                           L-Artikolu 3 ta’ l-Abbozz ta’ Ftehim Ġordan – Malta;

                           —

                           L-Artikolu 2 tal-Ftehim Ġordan – Olanda;

                           —

                           L-Artikolu 3 tal-Ftehim Ġordan – Polonja;

                           —

                           L-Artikolu 3 ta’ l-Abbozz ta’ Ftehim Ġordan – Portugall;

                           —

                           L-Artikolu 3 tal-Ftehim Ġordan – Rumanija;

                           —

                           L-Artikolu 3 tal-Ftehim Ġordan – Spanja;

                           —

                           L-Artikolu 2 tal-Ftehim Ġordan – Żvezja;

                           —

                           L-Artikolu 3 tal-Ftehim Ġordan – Renju Unit;

                           —

                           L-Artikolu 4 ta’ l-Abbozz ta’ Ftehim Rivedut Ġordan – Renju Unit.

               (b)

               Rifjut, Revoka, Sospensjoni jew Limitazzjoni ta’ l-Awtorizzazzjonijiet jew il-Permessi:

                           —

                           L-Artikolu 4 tal-Ftehim Ġordan – Awstrija;

                           —

                           L-Artikolu 5 tal-Ftehim Ġordan – Belġju;

                           —

                           L-Artikolu 3 tal-Ftehim Ġordan – Bulgarija;

                           —

                           L-Artikolu 6 tal-Ftehim Ġordan – Ċipru;

                           —

                           L-Artikolu 3 tal-Ftehim Ġordan – Repubblika Ċeka;

                           —

                           L-Artikolu 3 tal-Ftehim Ġordan – Danimarka;

                           —

                           L-Artikoli 3 u 4 tal-Ftehim Ġordan – Finlandja;

                           —

                           L-Artikolu 6 tal-Ftehim Ġordan – Franza;

                           —

                           L-Artikolu 4 tal-Ftehim Ġordan – Ġermanja;

                           —

                           L-Artikolu 6 tal-Ftehim Ġordan – Greċja;

                           —

                           L-Artikolu 3 tal-Ftehim Ġordan – Irlanda;

                           —

                           L-Artikolu 3 tal-Ftehim Ġordan – Italja;

                           —

                           L-Artikolu 5 tal-Ftehim Ġordan – Lussemburgu;

                           —

                           L-Artikolu 4 ta’ l-Abbozz ta’ Ftehim Ġordan – Malta;

                           —

                           L-Artikolu 5 tal-Ftehim Ġordan – Olanda;

                           —

                           L-Artikolu 3 tal-Ftehim Ġordan – Polonja;

                           —

                           L-Artikoli 3 u 4 ta’ l-Abbozz ta’ Ftehim Ġordan – Portugall;

                           —

                           L-Artikolu 4 tal-Ftehim Ġordan – Rumanija;

                           —

                           l-Artikolu 4 tal-Ftehim Ġordan – Spanja;

                           —

                           L-Artikolu 3 tal-Ftehim Ġordan – Żvezja;

                           —

                           L-Artikolu 4 tal-Ftehim Ġordan – Renju Unit;

                           —

                           L-Artikolu 5 ta’ l-Abbozz ta’ Ftehim Rivedut Ġordan – Renju Unit.

               (ċ)

               Kontroll regolatorju:

                           —

                           L-Artikolu 7 ta’ l-Abbozz ta’ Ftehim Ġordan – Malta.

               (d)

               It-Tassazzjoni tal-Karburant ta’ l-Avjazzjoni:

                           —

                           L-Artikolu 8 tal-Ftehim Ġordan – Awstrija;

                           —

                           L-Artikolu 3 tal-Ftehim Ġordan – Belġju;

                           —

                           L-Artikolu 9 tal-Ftehim Ġordan – Bulgarija;

                           —

                           L-Artikolu 7 tal-Ftehim Ġordan – Ċipru;

                           —

                           L-Artikolu 8 tal-Ftehim Ġordan – Repubblika Ċeka;

                           —

                           L-Artikolu 4 tal-Ftehim Ġordan – Danimarka;

                           —

                           L-Artikolu 5 tal-Ftehim Ġordan – Finlandja;

                           —

                           L-Artikolu 3 tal-Ftehim Ġordan – Franza;

                           —

                           L-Artikolu 6 tal-Ftehim Ġordan – Ġermanja;

                           —

                           L-Artikolu 7 tal-Ftehim Ġordan – Greċja;

                           —

                           L-Artikolu 13 tal-Ftehim Ġordan – Irlanda;

                           —

                           L-Artikolu 5 tal-Ftehim Ġordan – Italja;

                           —

                           L-Artikolu 3 tal-Ftehim Ġordan – Lussemburgu;

                           —

                           L-Artikolu 5 ta’ l-Abbozz ta’ Ftehim Ġordan – Malta;

                           —

                           L-Artikolu 3 tal-Ftehim Ġordan – Olanda;

                           —

                           L-Artikolu 8 tal-Ftehim Ġordan – Polonja;

                           —

                           L-Artikolu 6 ta’ l-Abbozz ta’ Ftehim Ġordan – Portugall;

                           —

                           L-Artikolu 8 tal-Ftehim Ġordan – Rumanija;

                           —

                           l-Artikolu 5 tal-Ftehim Ġordan – Spanja;

                           —

                           L-Artikolu 4 tal-Ftehim Ġordan – Żvezja;

                           —

                           L-Artikolu 5 tal-Ftehim Ġordan – Renju Unit;

                           —

                           L-Artikolu 8 ta’ l-Abbozz ta’ Ftehim Rivedut Ġordan – Renju Unit.

               (e)

               It-tariffi għall-ġarr fi ħdan il-Komunità Ewropea

                           —

                           L-Artikolu 10 tal-Ftehim Ġordan – Awstrija;

                           —

                           L-Artikolu 6 tal-Ftehim Ġordan – Belġju;

                           —

                           L-Artikolu 11 tal-Ftehim Ġordan – Bulgarija;

                           —

                           L-Artikolu 10 tal-Ftehim Ġordan – Ċipru;

                           —

                           L-Artikolu 10 tal-Ftehim Ġordan – Repubblika Ċeka;

                           —

                           L-Artikolu 7 tal-Ftehim Ġordan – Danimarka;

                           —

                           L-Artikolu 8 tal-Ftehim Ġordan – Finlandja;

                           —

                           L-Artikolu 16 tal-Ftehim Ġordan – Franza;

                           —

                           L-Artikolu 9 tal-Ftehim Ġordan – Ġermanja;

                           —

                           L-Artikolu 9 tal-Ftehim Ġordan – Greċja;

                           —

                           L-Artikolu 7 tal-Ftehim Ġordan – Irlanda;

                           —

                           L-Artikolu 8 tal-Ftehim Ġordan – Italja;

                           —

                           L-Artikolu 6 tal-Ftehim Ġordan – Lussemburgu;

                           —

                           L-Artikolu 10 ta’ l-Abbozz ta’ Ftehim Ġordan – Malta;

                           —

                           L-Artikolu 6 tal-Ftehim Ġordan – Olanda;

                           —

                           L-Artikolu 10 tal-Ftehim Ġordan – Polonja;

                           —

                           L-Artikolu 9 ta’ l-Abbozz ta’ Ftehim Ġordan – Portugall;

                           —

                           L-Artikolu 7 tal-Ftehim Ġordan – Rumanija;

                           —

                           l-Artikolu 11 tal-Ftehim Ġordan – Spanja;

                           —

                           L-Artikolu 7 tal-Ftehim Ġordan – Żvezja;

                           —

                           L-Artikolu 8 tal-Ftehim Ġordan – Renju Unit;

                           —

                           L-Artikolu 7 ta’ l-Abbozz ta’ Ftehim Rivedut Ġordan – Renju Unit.

         ANNESS 3
   Lista ta’ Stati oħra msemmija fl-Artikolu 2 ta’ dan il-Ftehim

               (a)

               Ir-Repubblika ta l-Islanda (skond il-Ftehim dwar iż-Żona Ekonomika Ewropea);

               (b)

               Il-Prinċipat ta’ Liechtenstein (skond il-Ftehim dwar iż-Żona Ekonomika Ewropea);

               (ċ)

               Ir-Renju tan-Norveġja (skond il-Ftehim dwar iż-Żona Ekonomika Ewropea);

               (d)

               Il-Konfederazzjoni Żvizzera (skond il-Ftehim bejn il-Komunità Ewropea u l-Konfederazzjoni Żvizzera dwar it-Trasport bl-Ajru).


title: 2012/548/UE, Euratom: Deċiżjoni tal-Parlament Ewropew tal- 10 ta’ Mejju 2012 dwar il-kwittanza għall-implimentazzjoni tal-baġit tal-Aġenzija Eżekuttiva għall-Kompetittività u l-Innovazzjoni għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/88

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza għall-implimentazzjoni tal-baġit tal-Aġenzija Eżekuttiva għall-Kompetittività u l-Innovazzjoni għas-sena finanzjarja 2010
   (2012/548/UE, Euratom)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2010 (1),

               —

               wara li kkunsidra l-kontijiet annwali tal-Unjoni Ewropea għas-sena finanzjarja 2010 (COM(2011) 473 — C7-0256/2011) (2),

               —

               wara li kkunsidra l-kontijiet annwali definittivi tal-Aġenzija Eżekuttiva għall-Kompetittività u l-Innovazzjoni għas-sena finanzjarja 2010,

               —

               wara li kkunsidra r-rapport tal-Kummissjoni dwar is-segwitu għall-kwittanza għas-sena finanzjarja 2009 (COM(2011) 736), u għad-dokumenti ta’ ħidma tal-persunal tal-Kummissjoni ppubblikati ma’ dak ir-rapport (SEC(2011) 1350 u SEC(2011) 1351),

               —

               wara li kkunsidra r-rapport annwali tal-Kummissjoni lill-awtorità ta’ kwittanza dwar l-awditjar intern imwettaq fl-2010 (COM(2011) 643), u d-dokument ta’ ħidma tal-persunal tal-Kummissjoni li ġie ppubblikat ma’ dak ir-rapport (SEC(2011) 1189),

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Eżekuttiva għall-Kompetittività u l-Innovazzjoni għas-sena finanzjarja 2010, flimkien mat-tweġibiet tal-Aġenzija (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabbiltà tal-kontijiet u l-legalità u r-regolarità tal-operazzjonijiet li jaqgħu taħthom provduta mill-Qorti tal-Awdituri għas-sena finanzjarja 2010 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 dwar il-kwittanza li għandha tingħata lill-aġenziji eżekuttivi fir-rigward tal-implimentazzjoni tal-baġit għas-sena finanzjarja 2010 (06084/2012 — C7-0052/2012), u jinnota li r-Renju Unit, il-Pajjiżi l-Baxxi u l-Isvezja għall-ewwel darba rrifjutaw li jirrakkomandaw li tingħata l-kwittanza,

               —

               wara li kkunsidra l-Artikoli 317, 318 u 319 tat-Trattat dwar il-Funzjonament tal-Unjoni Ewropea u l-Artikolu 106a tat-Trattat Euratom,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikoli 55, 145, 146 u 147 tiegħu,

               —

               wara li kkunsidra r-Regolament tal-Kunsill (KE) Nru 58/2003 tad-19 ta’ Diċembru 2002 li jfassal l-istatut għall-aġenziji eżekuttivi li jridu jiġu fdati b’ċerti kompiti fit-tmexxija tal-programmi tal-Komunità (6), u b’mod partikolari l-Artikolu 14(3) tiegħu,

               —

               wara li kkunsidra r-Regolament tal-Kummissjoni (KE) Nru 1653/2004 tal-21 ta’ Settembru 2004 dwar regolament finanzjarju standard tal-aġenziji eżekuttivi skont ir-Regolament tal-Kunsill (KE) Nru 58/2003 li jfassal l-istatut għall-aġenziji eżekuttivi li jridu jiġu fdati b’ċerti kompiti fit-tmexxija tal-programmi tal-Komunità (7), u b’mod partikolari l-ewwel u t-tieni paragrafi tal-Artikolu 66 tiegħu,

               —

               wara li kkunsidra d-Deċiżjoni tal-Kummissjoni 2004/20/KE tat-23 ta’ Diċembru 2003 li tistabbilixxi aġenzija eżekuttiva, l-Aġenzija Eżekuttiva għall-Enerġija Intelliġenti, biex timmaniġġa l-azzjoni tal-Komunità fis-settur tal-enerġija bl-applikazzjoni tar-Regolament tal-Kunsill (KE) Nru 58/2003 (8),

               —

               wara li kkunsidra d-Deċiżjoni tal-Kummissjoni 2007/372/KE tal-31 ta’ Mejju 2007 li temenda d-Deċiżjoni 2004/20/KE sabiex tittrasforma l-Aġenzija Eżekuttiva għall-Enerġija Intelliġenti f’Aġenzija Eżekuttiva għall-Kompetittività u l-Innovazzjoni (9),

               —

               wara li kkunsidra r-Regola 76 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjonijiet tal-kumitati l-oħra kkonċernati (A7-0098/2012),

               A.

               billi skont l-Artikolu 17(1) tat-Trattat dwar l-Unjoni Ewropea, il-Kummissjoni għandha teżegwixxi l-baġit u tamministra l-programmi u għandha tagħmel dan skont l-Artikolu 317 tat-Trattat dwar il-Funzjonament tal-Unjoni Ewropea f’kooperazzjoni mal-Istati Membri fuq ir-responsabbiltà tagħha stess, b’konsiderazzjoni tal-prinċipji ta’ tmexxija finanzjarja tajba,

               1.

               Jagħti l-kwittanza lid-Direttur tal-Aġenzija Eżekuttiva għall-Kompetittività u l-Innovazzjoni dwar l-implimentazzjoni tal-baġit tal-Aġenzija għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni li hi parti integrali mid-deċiżjonijiet dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima III — Il-Kummissjoni u aġenziji eżekuttivi;

               3.

               Jagħti istruzzjonijiet lill-President tiegħu biex jgħaddi din id-deciżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima III — Il-Kummissjoni u aġenziji eżekuttivi u r-riżoluzzjoni li hi parti integrali minn dawk id-deċiżjonijiet lid-Direttur tal-Aġenzija Eżekuttiva għall-Kompetittività u l-Innovazzjoni, lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 64, 12.3.2010.

      (2)  ĠU C 332, 14.11.2011, p. 1.

      (3)  ĠU C 366, 15.12.2011, p. 81.

      (4)  ĠU C 332, 14.11.2011, p. 134.

      (5)  ĠU L 248, 16.9.2002, p. 1.

      (6)  ĠU L 11, 16.1.2003, p. 1.

      (7)  ĠU L 297, 22.9.2004, p. 6.

      (8)  ĠU L 5, 9.1.2004, p. 85.

      (9)  ĠU L 140, 1.6.2007, p. 52.


title: 2014/941/UE: Deċiżjoni tal-Kunsill tas- 27 ta' Ġunju 2013 dwar il-konklużjoni tal-Ftehim bejn l-Unjoni Ewropea u l-Kanada dwar il-kooperazzjoni doganali fir-rigward ta' materji relatati mas-sigurtà tal-katina tal-provvista

text:
               23.12.2014

               MT

               Il-Ġurnal Uffiċjali tal-Unjoni Ewropea

               L 367/8

         DEĊIŻJONI TAL-KUNSILL
   tas-27 ta' Ġunju 2013
   dwar il-konklużjoni tal-Ftehim bejn l-Unjoni Ewropea u l-Kanada dwar il-kooperazzjoni doganali fir-rigward ta' materji relatati mas-sigurtà tal-katina tal-provvista

      (2014/941/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4), flimkien mal-Artikolu 218(6), tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               L-Unjoni u l-Kanada għandhom jespandu l-kooperazzjoni doganali tagħhom biex tkopri materji tas-sigurtà tal-katina tal-provvista u l-immaniġġar tar-riskji relatati bil-ħsieb li jżidu s-sigurtà tul il-katina loġistika kollha u fl-istess waqt jiffaċilitaw il-kummerċ leġittimu.

               (2)

               F'konformità mad-Deċiżjoni tal-Kunsill 2012/643/UE (1), il-Ftehim bejn l-Unjoni Ewropea u l-Kanada dwar il-kooperazzjoni doganali fir-rigward ta' materji relatati mas-sigurtà tal-katina tal-provvista (il-“Ftehim”) kien ġie ffirmat fl-4.3.2013, soġġett għall-konklużjoni tiegħu.

               (3)

               Il-pożizzjoni li għandha tittieħed mill-Unjoni fil-Kumitat Konġunt tal-Kooperazzjoni Doganali (KKKD), meta tiġi msejħa sabiex tadotta atti li jkollhom efetti legali, għandha tiġi deċiża f'konformità mal-proċedura stabbilita fl-Artikolu 218(9) tat-Trattat dwar il-Funzjonament tal-Unjoni Ewropea. Fejn ikun meħtieġ, pożizzjonijiet oħrajn li għandhom jittieħdu mill-Unjoni fil-KKKD għandhom jiġu stabbiliti mill-Kunsill f'konformità mal-Artikolu 16 tat-Trattat dwar l-Unjoni Ewropea.

               (4)

               Il-Ftehim għandu jiġi approvat f'isem l-Unjoni,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u l-Kanada dwar il-kooperazzjoni doganali fir-rigward ta' materji relatati mas-sigurtà tal-katina tal-provvista (il-“Ftehim”) huwa b'dan approvat f'isem l-Unjoni.
   It-test tal-Ftehim jinsab mehmuż ma' din id-Deċiżjoni.
   Artikolu 2
   Il-President tal-Kunsill għandu jinnomina l-persuna li jkollha s-setgħa li tipproċedi, f'isem l-Unjoni, għan-notifika prevista fl-Artikolu 9 tal-Ftehim, sabiex tesprimi l-kunsens tal-Unjoni li tintrabat bil-Ftehim (2).
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-27 ta' Ġunju 2013.

            Għall-Kunsill

            Il-President

         E. GILMORE

      (1)  ĠU L 287, 18.10.2012, p. 1.

      (2)  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Id-Deċiżjoni tal-Kunsill Nru 2003/807/PESK tas-17 ta' Novembru 2003 li testendi u temenda d-Deċiżjoni 2002/842/PESK li tikkonċerna l-implimentazzjoni ta' l-Azzjoni Konġunta 2002/589/PESK sabiex l-Unjoni Ewropea tikkontribwixxi għall-ġlieda kontra l-akkumulazzjoni u l-firxa ta' armamenti żgħar fix-Xlokk ta' l-Ewropa

text:
Avviż Legali Importanti

|

32003D0807

Official Journal L 302 , 20/11/2003 P. 0039 - 0039

		Id-Deċiżjoni tal-Kunsill Nru 2003/807/PESKtas-17 ta' Novembru 2003li testendi u temenda d-Deċiżjoni 2002/842/PESK li tikkonċerna l-implimentazzjoni ta' l-Azzjoni Konġunta 2002/589/PESK sabiex l-Unjoni Ewropea tikkontribwixxi għall-ġlieda kontra l-akkumulazzjoni u l-firxa ta' armamenti żgħar fix-Xlokk ta' l-EwropaIL-KUNSILL TA' L-UNJONI EWROPEA,Wara li kkonsidra t-Trattat dwar l-Unjoni Ewropea, b'mod partikolari l-Artikolu 23(2) miġjub fih,Wara li kkonsidra l-Azzjoni Konġunta tal-Kunsill Nru 2002/589/PESK tat-12 ta' Lulju 2002 dwar il-kontribut ta' l-Unjoni Ewropea għall-ġlieda kontra l-akkumulazzjoni destabilizzanti u l-firxa ta' l-armamenti żgħar [1], b'mod partikolari l-Artikolu 6 miġjub fiha,Billi:(1) Fil-21 t'Ottubru 2002 il-Kunsill adotta d-Deċiżjoni 2002/842/PESK [2] li tikkonċerna kontribut ta' l-Unjoni Ewropea għall-ġlieda kontra l-akkumulazzjoni destabilizzanti u l-firxa t'armamenti żgħar fix-Xlokk ta' l-Ewropa, li kienet immirata li timplimenta l-Azzjoni Konġunta Nru 2002/589/PESK, u li allokat EUR 200000 għal dan il-għan.(2) Xi għanijiet ma ġewx milħuqa sat-22 ta' Diċembru 2003, id-data meta d-Deċiżjoni 2002/842/PESK tiskadi, u oħrajn għandhom jiġu kkonsolidati u estiżi wara dik id-data.(3) Il-Kummisjoni għandha tiżgura visibiltà adegwata tal-kontribut ta' l-Unjoni Ewropea għall-proġetti li jinkludu miżuri xierqa meħuda mill-Programm ta' Żvilupp tal-Ġnus Magħquda (UNDP).(4) Id-deċiżjoni Nru 2002/842/PESK għandha għalhekk tiġi estiża u emendata,IDDEĊIEDA DAN LI ĠEJ:Artikolu 1Id-Deċizjoni Nru 2002/842/PESK hi permezz ta' din id-Deċiżjoni emendata kif ġej:1. il-paragrafu li jmiss għandu jiġi miżjud ma' l-Artikolu 1:"4. Il-ftehim finanzjarju li għandu jiġi konkluż sa jistabbilixxi li l-UNDP għandu jassigura visibbilta' tal-kontribut ta' l-Unjoni Ewropea għall-proġett, b'mod xieraq għad-daqs tiegħu."2. Fl-Artikolu 2(1mmont finanzjarju ta' referenza "EUR 200000"), għandu jinbidel f'"EUR 300000"; dan l-ammont huwa addizjonali għall-ammont disponibbli fid-Deċiżjoni ta' qabel li tikkonċerna din l-azzjoni;3. Fl-Artikolu 4(1), it-tieni sentenza għandha tiġi mibdula bis-sentenza "Din tiskadi fil-31 ta' Dicembru 2004".Artikolu 2Din id-Deċiżjoni għandha tidħol fis-seħħ fit-23 ta' Diċembru 2003.Artikolu 3Din id-Deċiżjoni għandha tiġi ppubblikata fil-Ġurnal Uffiċjali ta' l-Unjoni Ewropea.Magħmula fi Brussel, fis-17 ta' Novembru 2003.Għall-KunsillIl-PresidentF. Frattini[1] ĠU L 191, tad-19.7.2002, p. 1.[2] ĠU L 289, tas-26.10.2002, p. 1.--------------------------------------------------